**Anwar al-Awlaki** (født 22. april 1971 i Las Cruces i New Mexico i USA, død ved droneanbrep 30. september 2011 i Jemen) var en muslimsk foreleser og tidligere imam, som ble regnet som medlem av Al-Qaida. Med egen blogg og Facebook-side er han blitt kalt «Internetts bin Laden».

Liv og virke
------------

### Bakgrunn

Han bodde i USA i sju år før familien flyttet til Jemen. Faren Nasser al-Aulaqi var i en periode landbruksminister i landet. 

I 1991 returnerte al-Awlaki til USA for å studere. 

### Imam

Han ble imam ved en moske i Denver i 1994. I 1996 flyttet han til San Diego, hvor han fortsatte som imam fram til 2000. Det året møtte han Nawaf al-Hazmi og Khalid al-Mihdhar, som begge var med på terrorangrepet 11. september 2001. I 2000 begynte han å jobbe i moskeen Dar Al-Hijrah i Washington, D.C.. Der møtte han igjen al-Hazmi, sammen med Hani Hanjour en annen av mennene bak angrepet 11. september.

I 2002 flyttet han fra USA, og holdt en periode til i Storbritannia. I 2004 flyttet han til Jemen. 

I slutten av 2009 ble det kjent at han hadde hatt kontakt med Nidal Malik Hasan, som sto bak skyteepisoden ved Fort Hood, og med Umar Farouk Abdulmutallab, som prøvde å sprenge et fly over Detroit første juledag.

### Død

Awlaki ble drept i et amerikansk droneangrep den 30. september 2011. Han ble drept sammen med Samir Khan, en annen person som hadde en fremtredende rolle i Al-Qaida. Også han hadde amerikansk statsborgerskap.

Jurister som lenge hadde kritisert USA for drap på al-Qaida medlemmer i utlandet, mente at drapet på al-Awlaki kunne være et brudd på amerikansk lov. Mary Ellen O'Connell, professor i internasjonal rett ved University of Notre Dame hevdet i 2011 at siden al-Awlaki var både amerikansk og jemenittisk statsborger, betyr at han har ekstra beskyttelse i henhold til amerikansk lov som han ikke ville hatt om han bare var en jemenittisk statsborger. Awlaki var den første amerikanske statsborgeren som ble satt på USAs såkalte dødsliste etter terrorangrepene mot New York og Washington.

Hans 16 år gamle sønn ble drept i et amerikanske droneangrep i 2011 og i 2017 ble hans åtte år gamle datter drept til et tilsvarende amerikansk angrep.

Referanser
----------

1. 1 2   Find a Grave, Find a Grave-ID 77376198, besøkt 9. oktober 2017[Hentet fra Wikidata]
2. ↑  "The anatomy of a suicide bomber," *The National*, 2. januar 2010, besøkt 2. januar 2010]
3. 1 2  «Islamist cleric Anwar al-Awlaki killed in Yemen». *BBC News* **(engelsk)**. 30. september 2011. Besøkt 14. november 2020.
4. 1 2  «Kritikere stiller spørsmål ved drapet på Awlaki». *dagbladet.no* **(norsk)**. 1. oktober 2011. Besøkt 14. november 2020.
5. ↑  «Yemen: Jeremy Scahill & Advocates Question "Success" of Trump Raid That Killed 24 Civilians». *Democracy Now!* **(engelsk)**. 2017. Besøkt 14. november 2020.

Eksterne lenker
---------------

* (en) Anwar al-Awlaki – kategori av bilder, video eller lyd på Commons Rediger på Wikidata
* (en) Anwar al-Awlaki på Internet Movie Database Rediger på Wikidata

* (en) Anwar al-Awlaki hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** SUDOC
 |